Mohammed Kudus. Muhammad Quddus (2000-yil 2-avgustda tugʻilgan) — ganalik professional futbolchi, Eredivizionning „Ayaks“ klubi va Gana milliy jamoasida yarim himoyachi sifatida oʻynaydi. Klublardagi faoliyati. Nordsjælland. Quddus 2018-yilning yanvar oyida ikki jamoadoshi Ibrohim Sodiq va Gideon Mensa bilan birga 10 yoshida Gananing „Dream to Dream“ akademiyasidan Daniyaning Nordsjælland klubi safiga borib qoʻshildi. Quddus Nordsjælland safidagi rasmiy debyutini 18 yoshga toʻlganidan atigi uch kun oʻtib, Brøndby IF klubiga qarshi (0:2) oʻyinda amalga oshirdi. U birinchi daqiqalardan hujumchi sifatida oʻynadi, ammo tanaffusda almashtirildi. Oʻzining debyuti bilan u klub tarixida debyut qilgan eng yosh futbolchilar orasida toʻqqizinchi boʻldi. Ayaks. 2020-yilning 16-iyulida, Quddus Eredivizionning „Ayaks“ klubi bilan 9 million yevro evaziga besh yillik shartnoma imzoladi. U klubdagi rasmiy debyutini 20-sentabr kuni „RKC Waalwijk“ jamoasiga qarshi liga oʻyinida oʻtkazdi. Keyinroq bosh murabbiy Erik ten Xag Quddusni „ajoyib salohiyatga ega“ futbolchi deb atadi. U kuchli oʻyinlar namoyish qilishda davom etdi, dastlabki uchta oʻyinda bitta gol urdi va uchta golli uzatmani amalga oshirdi. Uning UEFA Chempionlar ligasi doirasidagi debyuti 2020-yil 21-oktabr kuni "Liverpul" klubiga qarshi uy uchrashuvida sodir boʻldi, ammo bu oʻyin u uchun omadsiz yakunlandi. Kudus jarohat olgani uchun tezda almashtirildi va bir necha oy davomida maydonda koʻrinish bermadi. 2022-yil 7-sentabrda, Quddus Chempionlar ligasidagi ilk golini "Reynjers" klubiga qarshi o‘yinda (4:0) kiritdi. Xalqaro faoliyati. 2019-yildan beri u Gana terma jamoasi tarkibida oʻz oʻrniga ega boʻlib, bir nechta gollarda ishtirok etdi. Uning yorqin oʻyini 2022-yilgi Jahon chempionati doirasida Janubiy Koreyaga qarshi oʻyinda sodir boʻldi va u 2 ta gol urdi va uning jamoasi 3:2 hisobida gʻalaba qozondi. Shaxsiy hayoti. Quddus etnik hausa va musulmon hisoblanadi. Yutuqlari. Ajax Shaxsiy Eslatmalar.